Akken neẓra aḥric agejdan deg uxxam n leqbayel si zik id-yeqqimen ar ass-a, d « Asewwi » neɣ « Aniwel ». Tameṭṭut taqbaylit tefka-as azal meqqren i taccuyt-is, tetteẓẓu tibḥirin, mkul taḥbubt teẓẓa-tt akken ad d- tekkes lxeḍra yelhan s way-s ara tesseww i twacult-is, ijeǧǧigen d txessayt deg unebdu akken ad d-texdem tiẓemmit lɛali. Mebla ma nettu ifelfel aqarḥan d uṭarci, ṭumaṭic d llubyan n leqbayel, maɛdnus, taḥcict d nnaɛnaɛ i carba s uɣrum n yirden di ccetwa. Tameṭṭut n leqbayel tettrebbi tistan akken ad d-teẓẓeg ayefki, yerna ad tessendu iɣi ad d-tekkes udi.